དེ་བཞིན་སློབ་གྲྭའི་སློབ་ཕྲུག་སེམས་རྣམ་གཡེང་ཁོ་ནའི་གཞན་དབང་དུ་སོང་བསྡད་མཁན་དེ་ཚོའི་གྲས་དེ་སློབ་ཚན་དེ་དང་དེའི་སྒང་ལ་བློ་རྩེ་གཅིག་ཏུ་བསྒྲིམས་ནས་སྡོད་པ་དེས་དཀའ་ངལ་འཕྲད་པ་ཞིག་ཡོང་གི་འདུགདེ་འདྲའི་རྐྱེན་པས་དེ་རིང་ཁ་སང་གཞི་ནས་དྲན་པ་ཉེར་བཞག་ཟེར་བའི་ཐོག་ལ་དོ་སྣང་གསར་པ་ཞིག་སླེབས་ཀྱི་འདུགངས་ངོ་ཤེས་པའི་ཚན་པ་རིག་པ་དེ་ཚོས་དངོས་སུ་བརྟག་དཔྱད་རང་བྱས་ནས་བདུན་ཕྲག་གསུམ་བཞི་དེ་འདྲ་དྲན་པ་ཉེར་བཞག་གིས་བློ་རྩེ་གཅིག་ཏུ་བསྒྲིམས་ནས་དྲན་ཤེས་བརྟེན་ནས་སྡོད་པ་དང༌།དེ་བཞིན་བྱམས་པ་དང་སྙིང་རྗེ་བསྒོམས་པས།བདུན་ཕྲག་གཉིས་གསུམ་གོང་གི་ལུས་ཀྱི་གནས་སྟངས་ཁྲག་ཤེད་དང༌།སེམས་ལ་དངངས་སྐྲག་གི་ཆེ་ཆུང་ག་འདྲ་ཡོད་པ་བརྟག་དཔྱད་བྱས་ནས་ཐོ་བཀོད།བདུན་ཕྲག་གཉིས་གསུམ་ཕྱིན་པའི་མཇུག་ཏུ་བསྐྱར་དུ་བརྟག་དཔྱད་བྱས་ནས།ཁྲག་ཤེད་དང༌།སེམས་ཀྱི་དངངས་སྐྲག་ག་ཚོད་ཡོད་པ་བསྐྱར་དུ་ཞིབ་འཇུག་བྱེད་སྐབས།ཤུགས་ཆུང་དུ་འགྲོ་ཡི་འདུག་ཟེར་གྱི་འདུགདཔེར་ན།ཁྲག་ཤེད་མར་ཆགས།དེ་བཞིན་སེམས་ནང་དུ་དངངས་སྐྲག་ཡོད་པ་དེ་ཚོ་ཉུང་དུ་འགྲོ་ཡི་ཡོད་པའི་གནས་སྟངས་ཤིག་ཡོང་སྡོད་ཀྱི་འདུག